
REFERAT DE APROBARE 
A PROIECTULUI DE HOTĂRÂRE
privind aprobarea Actului constitutiv și Statutului Asociației de Dezvoltare Intercomunitară ALIANȚA VESTULUI, modificate conform dispozițiilor Codului Administrativ aprobat prin OUG nr. 57/2019


Prin Hotărârea nr. 323 din 14.06.2019, Consiliul Local al Municipiului Timișoara a aprobat participarea Municipiului Timișoara la constituirea Asociației de Dezvoltare Intercomunitară Alianța Vestului.
La art. 5 din HCLMT nr. 323/14.06.2019 s-au aprobat “Actul constitutiv și Statutul  Asociaţiei de Dezvoltare Intercomunitară ALIANȚA VESTULUI, conform Anexei 1 și Anexei 2, care fac parte integrantă din prezenta hotărâre.”.
În data de 05.07.2019 a fost publicată în Monitorul oficial nr. 555 Ordonanța de Urgență a Guvernului nr. 57 prin care a fost aprobat Codul administrativ. Astfel, a apărut  necesitatea obiectivă a adaptării cuprinsului actelor de înființare a asociației conform noilor cerințe legale, astfel încât, orice referire la prevederi legale abrogate prin efectul noii legi să fie înlocuite în mod corespunzător. De asemenea, față de dispozițiile art. 91 alin. 1 din OUG nr. 57/2019 potrivit cărora “Organele asociaţiilor de dezvoltare intercomunitară sunt: adunarea generală a asociaţiei, consiliul director şi comisia de cenzori.”, actele de înființare au fost completate cu încă două persoane numărul cenzorilor. 
În același timp, la începutul lunii iulie 2019 a expirat rezervarea denumirii acordată asociației de către Ministerul Justiției (cu nr. 172171 din 04.01.2019), termenul de valabilitate fiind de 6 luni, .fapt ce a a necesitat efectuarea demersurilor în ce privește valabilitatea denumirii la data depunerii documentației la instanța de judecată, conform prevederilor Ordonanței Guvernului 26/2000 cu privire la asociații și fundații cu modificări și completări ulterioare.
Față de cele mai sus expuse, 
Având în vedere prevederile Ordonanța Guvernuluinr. 26/2000 cu privire la asociații și fundații,
Având în vedere Legea nr. 51/2006 privind  serviciilor comunitare de utilități publice;  
Având în vedere prevederile art. 136 alin. 1 OUG nr. 57/2019, 
În temeiul 88, art. 91 alin. 2, art. 129 alin. 1, art. 129 alin. 2 coroborat cu art. 129 alin. 9 lit. e) din OUG nr. 57/2019 privind Codul administrativ, 
Consider oportună iniţierea unui proiect de hotărâre privind aprobarea actelor de înființare ale Asociaţiei de Dezvoltare Intercomunitară ALIANȚA VESTULUI, potrivit Actului constitutiv și Statutului întocmite în cu respectarea prevederilor OUG nr. 57/2019.
Această hotărâre se completează în mod corespunzător cu dispozițiile HCLMT nr. 323/14.06.2019.

